นิกเกอิปิดเช้าร่วง 380.80 จุด วิตก GDP สหรัฐโตน้อยกว่าคาด
นิกเกอิปิดเช้าร่วง 380.80 จุด วิตก GDP สหรัฐโตน้อยกว่าคาด
30 เม.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงอย่างรุนแรงในวันนี้ โดยดัชนีนิกเกอิปิดภาคเช้าร่วงลง 380.80 จุด หรือ 1.90% แตะที่ 19,678.15 จุดเนื่องจากบรรยากาศการซื้อขายในตลาดได้รับแรงกดดันจากตัวเลขผลิตภัณฑ์มวลรวมภายในประเทศ (GDP) ไตรมาสแรกของสหรัฐที่ขยายตัวน้อยกว่าการคาดการณ์
ตลาดหุ้นโตเกียวร่วงลงตั้งแต่ตลาดเปิดทำการ เนื่องจากความวิตกกังวลเกี่ยวกับการชะลอตัวของเศรษฐกิจสหรัฐ หลังจากมีรายงานว่า GDP ไตรมาสแรกขยายตัวเพียง 0.2% ซึ่งข้อมูลดังกล่าวสร้างความผิดหวังให้กับตลาด นอกจากนี้ นักลงทุนยังชะลอการซื้อขายก่อนที่จะทราบผลการประชุมของธนาคารกลางญี่ปุ่น BOJ ในวันนี้
ขณะเดียวกัน นักลงทุนต่างจับตาดูข้อมูลเศษฐกิจของบริษัทญี่ปุ่น โดยบริษัทจดทะเบียนกว่า 190 แห่งมีกำหนดเปิดเผยผลประกอบการในวันนี้
               